”கார்ச்சரோடன் கார்ச்சேரியாஸ்.”
கேனான்பால்!
சாட்டிலைட் டேக்கர் தயார். கீழே பார்த்துக்கொள், டேவிட்.
சுறாக்கள் தங்கள் இரையை கீழேயிருந்து தாக்கக்கூடியவை.
-என்ன? ஏன்? -நீ அவை வருவதைப் பார்க்கக் கூடாது என்பதற்காக.
கடி!
எதற்கும் பயப்படாதே, டேவிட். நாம் திடமான உலோகக் கூண்டில் இருக்கிறோம்.
இவற்றைத்தான் விஞ்ஞானிகள் சுறாக்களை ஆய்வுசெய்யப் பயன்படுத்துவார்கள்.
நாம் ஏன் இதைச் செய்கிறோம்?
நமக்கு வெள்ளைச் சுறாக்கள் பற்றி தெரியாதவை இன்னும் நிறைய உள்ளன.
அவை அற்புதமானவை. அவை சுறாக்கள். போதுமானளவு தெரிந்துள்ளது.
நமக்கு குறைவாகத்தான் தெரியும்.
அவை பெரும்பாலான நேரம் எங்கே பொழுதைக் கழிக்கும் என நமக்குத் தெரியாது.
இதுவரை. அது நமக்குத் தெரியவில்லை எனில்...
அவை இன்னும் எத்தனை மீதமுள்ளன என நமக்குத் தெரியாது.
ஆம். அதாவது, அவற்றுக்கு நம்மிடம் எவ்வளவு உதவி தேவை என்றும் தெரியாது.
நமக்குத்தான் உதவி தேவைப்படும் என நினைக்கிறேன்.
அவை மனிதர்களைச் சாப்பிடாதா?
தவறுதலாகத்தான் சாப்பிடும்.
எப்படித் தவறுதலாக ஒரு மனிதரைச் சாப்பிட முடியும்?
ஏனெனில் நீ சாப்பிடும் விஷயம் என அதை நினைத்து,
தெரியாமல் கடித்துவிடுவாய்.
நான் காட்டுகிறேன்.
கிரேபியர்ட், ஜேன் பேசுகிறேன்.
கிரேபியர்ட்? கிரேபியர்ட்!
சீல் பொம்மையை நீரில் போடு, பிறகு நம் சுறா நண்பன் வருகிறதா எனப் பார்.
நாம் நிழல் விளையாட்டு ஆடுகிறோமா?
கிட்டத்தட்ட. சுறாக்கள் கீழிருந்து தாக்கும் எனக் கூறியது நினைவுள்ளதா?
அதை நான் மறக்கவே மாட்டேன்.
அப்படித்தான் அவற்றின் இரைகளையும் பார்க்கும்.
-அதைப் பார். -அந்த வடிவம் சீலுடையதா மனிதனுடையதா?
சரியாகத் தெரியவில்லையா? அதேதான் சுறாக்களுக்கும். அவை மனிதர்களை வேட்டையாட முயல்வதில்லை,
சில நேரம் தவறானவற்றை தெரியாமல் கடித்துவிடுகின்றன.
நாம் பயப்பட வேண்டியதில்லையா?
நான் சீல் இல்லை.
-ஜேன்? -நம் பொம்மை எங்கே போனது?
நமக்கு மேலே உள்ளது.
சுறா நமக்குக் கீழே உள்ளது.
டாட்டா.
என்ன? உன்னை இதில் வைத்துக்கொண்டு தள்ளுவது எளிதானது இல்லை.
மேலும் இப்படி விளையாடும் அளவுக்குச் சிறுமி இல்லையென்று தெரியவில்லையா?
அவள் வருவதற்கான அறிகுறி தெரிகிறதா, டேவிட்?
இல்லை, நல்ல வேளை. அது அவள் என்று உனக்கு எப்படித் தெரியும்?
பெண் சுறாக்கள் ஆண் சுறாக்களைவிடப் பெரிதாக இருக்கும்.
விளையாடியது போதும், டேவி.
அப்பாவுக்குப் பிடித்த ரெசிபிக்குத் தேவையான அனைத்தும் அவருக்குத் தேவை.
சாஸ் நிறைந்த கடல் உணவு பயெல்லா
நாம் எதையும் மறந்தால் அவர் எப்படி இருப்பார் என உனக்குத் தெரியும்.
யார் தெரியுமா?
ஹேய், அன்பே.
லிஸ்ட்டில் பார்ஸ்லி உள்ளதா?
ஆம்.
-குங்குமப்பூ? -உள்ளது.
போம்பா அரிசி வேண்டும், போன முறை நீ வாங்கிய அரிசி இல்லை.
போம்பா, ஸ்டிக்கி அரிசி இல்லை.
புரிந்தது.
சரி, நன்றி. கொஞ்சம் சீக்கிரம் வாங்கி வா, மில்லிக்குப் பசிக்கிறது.
உன்னை நேசிக்கிறேன்.
நானும் உன்னை நேசிக்கிறேன்.
வா, மகனே. சீக்கிரம் போக வேண்டும்.
குங்குமப்பூ என்றால் என்ன?
மன்னிக்கவும், ஜேன். மிஷன் இடையில் நின்றுவிட்டது.
நிரந்தரமாக நின்றால் நன்றாக இருக்கும்.
ஆனால் கார்ச்சரோடன் கார்ச்சேரியாஸில் டிராக்கர் வைப்பது என்னாவது?
கார்ச்ச... என்ன அது?
கார்ச்சரோடன் கார்ச்சேரியாஸ்.
அது வெள்ளைச் சுறாவுக்கான அறிவியல் பெயர்.
அதை ஏன் நீ சொல்லக் கூடாது?
அறிவியல் பெயரைப் பயன்படுத்துவது வேடிக்கையாக இருக்கும்.
வேடிக்கை என்பதை நீயும் நானும் வேறு மாதிரி புரிந்து வைத்துள்ளோம்.
பார், சூப்களில் தள்ளுபடி உள்ளது.
சூப் ஒன்றின் விலையில் மூன்று
ஆம், உண்மைதான்.
என்ன? ஒன்றின் விலையில் மூன்று. இதுபோல நடக்கவே நடக்காது.
அதைவிட்டு இறங்கு, கண்ணே.
வா. இறங்கு.
இது என்ன மாதிரியான சுறா விளையாட்டு?
அவை எங்கே பொழுதைக் கழிக்கும் எனப் பார்க்க, ஒரு சுறாவை டேக் செய்ய முயல்கிறோம்.
சுலபம், கடலில்தான்.
ஆனால் எந்த இடத்தில்?
சுறாக்கள் பெரும்பாலான நேரம் மறைந்துவிடுகின்றன,
-விஞ்ஞானிகளுக்கு இன்னும் ஏனென்று தெரியவில்லை. -அது ஏன் முக்கியம்?
ஏனெனில் அவைதான் உச்சத்தில் இருக்கும் வேட்டை மிருகம்.
அதென்ன இன்னொரு அறிவியல் பெயரா?
இல்லை, அவைதான் கடல் உணவுச் சங்கிலியின் உச்சத்தில் உள்ளன என்று அர்த்தம்.
அவை இல்லையெனில், அவற்றின் இரைகள் சாப்பிடப்படாது,
எனில் அவை அதிகமாகச் சாப்பிடும், பிறகு உணவுச் சங்கிலியே அழிந்துவிடும்.
அதுபோன்ற விஷயங்கள் பற்றி நீ ஏன் கவலைப்படுகிறாய்?
ஏனெனில் யாராவது கவலைப்பட வேண்டும்.
சுறாக்கள் மீன்களைத்தானே திண்ணும்?
மீன்கள், சீல்கள், அவ்வப்போது இறந்த திமிங்கிலங்கள்.
இங்கே இறந்த திமிங்கிலங்கள் எதுவும் இருப்பதாகத் தெரியவில்லை,
ஆனால் இங்கே மீன்கள் பிரிவு உள்ளது.
உன் சுறா அங்கே இருக்கலாம்.
நல்ல யோசனை, டாட்டா. நான் வந்துவிடுகிறேன்.
பொறுமையாக வா. டிலாபியாவில் தள்ளுபடி இருந்தால் என்னிடம் சொல், சரியா?
சொல்கிறேன்.
நாம் சுறாக்களைத் தேட வேண்டும், கிரேபியர்ட், செத்த மீன்களைக் குத்தக் கூடாது.
மீனைப் பொறியாக வைக்க வேண்டுமா?
உன் யோசனை பிடித்துள்ளது.
என்னால் இதைப் படிக்கவே முடியவில்லை.
நான் பார்க்கிறேன்.
”உருளைக்கிழங்கு சிப்.”
நல்ல முயற்சி, டேவி. உனக்குத்தான் அது வேண்டும்.
அரிசிப் பிரிவு. பாம்பா அரிசி எங்கே உள்ளது?
-சுறாமீன்! -டேவி. அமைதி.
சுறாமீன்.
என்ன? அமைதியாகத்தான் கூறினேன்.
ஜேன், சுறா இங்குதான் உள்ளது.
தெரியும். அதை இங்கே வர வைக்க நான் தான் மீனைப் பயன்படுத்தினேன்.
அது அழகாக உள்ளது.
அது நெருக்கத்தில் வரும்போது, அதை டேக் செய்.
முடியாது என்றால் என்ன அர்த்தம்?
அது பெரிதாகத்தான் உள்ளது. அதுதான் உலகின் மிகப்பெரிய வேட்டையாடும் மீன்.
நீ தள்ளிவிடுவதை மேம்படுத்த வேண்டும்.
ஹாய்.
நான் உன்னை டேக் செய்ய முயற்சிப்பது உனக்குப் பிடிக்கவில்லை என நினைக்கிறேன்,
ஆனால் உன்னால் எவ்வளவு வேகமாக நீந்த முடியும் என்று இப்போது பார்க்கிறேன்.
கிரேபியர்ட், ஓடு!
ஜேன், எங்கே இருக்கிறாய்? சொல்.
கடிபடாமல் இருக்க முயல்கிறேன்.
அதை டேக் செய்தாயா?
இல்லை, ஆனால் அதைக் கோபப்படுத்திவிட்டேன்.
அற்புதம், கோபமான சுறா.
நான் வருகிறேன், ஆனால் அதில் எனக்கு மகிழ்ச்சியில்லை.
”ஒருவருக்கு ஆறுதான் வரம்பா?”
இதை எடுத்துக்கொள்ளலாமா?
சரி, டேவிட்,
ஆனால் அவற்றை திரும்ப வைக்க நீ எனக்கு உதவ வேண்டும்.
சரி.
-வலதுபக்கம் திரும்பு. -சரி.
இதைச் சாப்பிடு.
அது அற்புதமாக இருந்தது.
நாம் அந்தச் சுறாவை டேக் செய்யவில்லை என்பதைத் தவிர.
இருவரும் என்ன செய்தீர்கள்?
-ஆய்வு. -சுறாவிடம் உயிர்பிழைத்தல்.
நீங்கள் இருவரும் கொஞ்சம் அமைதியாக உயிர்பிழைக்கலாம்.
ஆம், ரொம்பவே அமைதியாக.
நீங்கள் செய்த காரியத்தைப் பாருங்கள்.
நீங்கள் ஏற்படுத்திய சங்கடம். உடனே இதைச் சுத்தப்படுத்துங்கள்.
பிளானெட் ஹோப்
”நம் எதிர்காலத்தின் மிகப் பெரிய ஆபத்து அக்கறையின்மைதான்.”
-அக்கறையின்மை என்றால் என்ன? -எனக்கும் தெரியவில்லை.
ஆர்வமோ அக்கறையோ இல்லாமல் இருப்பது.
நீங்கள் இருவரும் இப்போது நீங்கள் தள்ளிவிட்டதைச் சுத்தம் செய்யாமல் இருப்பது போல.
அல்லது மக்கள் சுறாக்களுக்கு உதவுவதில் அக்கறையின்றி இருப்பது போல.
அதை அப்படியே அவர்கள் பக்கம் திருப்பியது பிடித்துள்ளது.
நான் உதவுகிறேன். நான் நேசிக்கும் அப்பாவுக்கு.
சுறாக்கள் பயங்கரமானவை என்பதால் மக்கள் அவற்றுக்கு உதவுவதில்லை, கண்ணே.
இல்லை, அவற்றை தவறாகப் புரிந்துகொள்கின்றனர்.
நாம் பயப்படுவதற்காக, ஒரு விஷயத்தை அழிந்துபோகவிடக் கூடாது.
மக்கள்தான் உலகத்தின் உணவுச் சங்கிலியில் உச்சத்தில் இருப்பவர்கள்,
நாம் தான் உணவுச் சங்கிலி அழியாமல் பார்த்துக்கொள்ள வேண்டும்.
அதை நாம் செய்வதில்லை.
அவள் உண்மையாக உலகத்தைக் காப்பாற்ற முயல்கிறாள்.
நீ பயங்கரமானது இல்லை. மக்கள் உன்னை இன்னும் புரிந்துகொள்ளவில்லை.
நான் தோல்வியடைந்ததற்கு மன்னித்துவிடு.
பின்வாங்காதே. இன்னும் நேரம் உள்ளது.
அவன் அப்படிப் பேச மாட்டான்.
ஓஹோ.
உலகத்திற்கு நேரமில்லை.
உன்னால் மாற்ற முடியாத விஷயங்கள் பற்றிக் கவலைப்படாதே.
ஆனால் அதுதான் விஷயம், டாட்டா.
நம்மால் மாற்ற முடியும். நாம் இன்னும் ஆர்வம் காட்ட வேண்டும்.
நாம் கவலைப்படும் விஷயத்தை மாற்ற நம்மை எதுவும் செய்ய வைக்கும் எனில்
கவலைப்படுவது மோசமில்லை.
உனக்கு மிகவும் பிடித்த பெண் போலவா?
ஜேன் குட்டால் உலகத்தை மாற்றவும் விலங்குகளைக் காப்பாற்றவும் முயல்கிறாள்.
அதைத்தான் நான் செய்ய விரும்புகிறேன்.
நான் எப்படி உதவ முடியும்?
நாம் கடலில் அதிகமாக மீன் பிடிப்பதாலும் சுறாக்களை அதிகமாகக் கொல்வதாலும்
அவை பிரச்சினையில் உள்ளன.
அவை எப்படி வாழ்கின்றன என நாம் அறிந்தால், அவற்றை எப்படிக் காப்பாற்றுவது என அறிய முடியும்.
ஆம்.
அதற்குத்தான் அதைப் பின்தொடர்வதற்காக அதை டேக் செய்ய வேண்டுமா?
அதேதான்!
ஆனால் நாங்கள் முயற்சிக்கும்போதெல்லாம், அது வேலை செய்யவில்லை.
நான் வேறொருவர் என்ன நினைக்கிறார் எனப் புரிந்துகொள்ள முயல்கிறேன் எனில்,
அவர்களைப் போல யோசிக்க முயல்வேன்.
ஒருவேளை நீ மனிதர் போல அதிகமாக யோசிக்கிறாய் போல.
எனக்குப் புரியவில்லை.
நீ சுறா போல யோசிக்கத் தொடங்க வேண்டும்.
சுறா போல.
நன்றி, டாட்டா.
நாங்கள் வந்துவிடுகிறோம்.
என்னைச் சாப்பிட்டுவிடாதே!
மன்னித்துவிடு. உன் அப்பா இன்னும் கோபமாக இருக்கிறாரா?
அவர் அப்பாவின் ரெசிபிக்கு ஷாப்பிங் செய்யும்போது எப்போதும் பதட்டமாக இருப்பார்.
அவர் சரியாகிவிடுவார்.
நம் சுறாவை எப்படி டேக் செய்வது என எனக்குத் தெரியுமென நினைக்கிறேன்.
அதில் ஆக்ஷனும் ஆபத்தும் உள்ளதா?
ஆம்.
-நான் வரவில்லை. -என்ன?
விளையாடினேன். நான் வருகிறேன், எனக்கு ஆபத்தில்லாதவரை.
நான் ஆபத்தில் இருக்கிறேனா?
உனக்கு சீல் போல குரல் எழுப்பத் தெரியுமா?
நான் தான் அதில் சிறந்தவன்.
சத்தமாகவா?
டேவிட்.
-என் தொண்டையில் ஏதோ உள்ளது. -ம்ம் ஹ்ம்ம்.
என்ன திட்டம்?
இந்த விஷயத்தை முடிப்போம்.
இன்னும் நன்றாகச் சத்தமிடு.
எதுவும் தெரிகிறதா, கிரேபியர்ட்?
சரி. அவளைப் பார்த்தால் எங்களிடம் சொல்.
கவனத்தைச் சிதறவிடாதே.
புரிகிறதா?
மீன்
மீன் மட்டும்தான் உள்ளது. இப்போதும் உன்னால் முடியும்.
நான் வெள்ளைச் சுறாவை வரவைப்பதற்காக, சீல் போல நிற்கிறேன்
அப்போதுதான் என் நெருங்கிய தோழியால் அதை டேக் செய்ய முடியும்.
அருமை.
இன்னும் அவள் வருவது தெரியவில்லையா, கிரேபியர்ட்?
கிரேபியர்ட், இருக்கிறாயா?
கிரேபியர்ட், கேட்கிறதா? ஓவர்.
ஜேன்?
நான் சீல் போலவே ஆடவும் செய்யலாம் போல?
கிரேபியர்ட், பதில் சொல்!
மீன்கள் பிரிவு எங்கே என்று சொல்ல முடியுமா?
அவள் வருவதாக கிரேபியர்ட் கூறினான்.
குறைந்தது அவள் என்னைக் கீழிருந்து தாக்க மாட்டாள்.
சுறா போல யோசி. கீழிருந்து தாக்கு.
டேக் செய்துவிட்டேன்!
யா!
கிரேபியர்ட்.
நாங்கள் பணம் கொடுக்கும் வரை உன்னால் காத்திருக்க முடியவில்லையா, கிரேபியர்ட்?
அவன் பசியில் இருந்தான்.
அது நிறைய மீன்கள்.
கெவினுக்கு கடல் உணவு பயெல்லா செய்வது பிடிக்கும்.
என்ன ஆயிற்று?
சுறாக்கள் பிரச்சினையில் இருப்பதற்கான காரணங்களில், நாம் அதிகமாக கடலில் மீன்பிடிப்பதும் ஒன்று.
மீன்கள் இல்லையெனில், சுறாக்கள் இல்லை.
அவை இந்த இறால்கள் இல்லாமல் வாடப் போவதில்லை தானே?
இல்லை. ஆனால் இதைச் சாப்பிடும் மீன்கள் வாடும், அந்த மீன்களைச் சாப்பிடும் சீல்களும்,
அந்த சீல்களைச் சாப்பிடும் சுறாக்களும் வாடும். நாம் அனைவரும் இணைக்கப்பட்டுள்ளோம்.
இது உன் அப்பாவின் லிஸ்ட்டில் உள்ளது.
இவர்களால் வெள்ளைச் சுறாக்களைக் காப்பாற்ற நினைக்க முடியுமெனில்,
நாமும் அவ்வப்போது வேறு விஷயங்களைச்
சாப்பிடுவது பற்றி நினைக்கலாம்.
வாரம் ஒருமுறை இறைச்சி சாப்பிடாமல் இருப்பது,
அல்லது நாம் சாப்பிடும் இறைச்சி சுற்றுச்சூழலுக்குப் பாதிப்பாக இல்லாமல் இருப்பதை உறுதிசெய்வது போல.
அப்பா ஏற்றுக்கொள்வார் என நினைக்கிறேன்.
உங்களிடம் சுற்றுச்சூழலுக்கேற்ற மீன்கள் உள்ளனவா?
இந்தப் பக்கம்.
இந்த சிப்ஸ் எப்படி இதில் வந்தது?
சாட்டிலைட் டேகிங் சிக்னல் தெளிவாகக் கிடைக்கிறது.
அவள் எங்கே போகிறாள்?
நாம் விரைவில் தெரிந்துகொள்வோம் என நம்புவோம்.
அவள் நம்மைச் சுற்றி வந்தாளா?
இல்லை, அவள் இன்னும் நமக்கு முன்னால்தான் இருக்கிறாள்.
அங்கே இன்னொன்று உள்ளது.
-அவை அவளைவிடச் சிறிதாக உள்ளன. -அதாவது...
அவை ஆண் சுறாக்கள்.
ஏனெனில் பெண் சுறாக்கள் ஆண் சுறாக்களைவிடப் பெரிதாக இருக்கும்.
இதுதான் அவை இனப்பெருக்கம் செய்ய சந்திக்கும் இடமாக இருக்க வேண்டும்.
இதற்கு முன் யாரும் இதைப் பார்த்ததில்லை என நினைக்கிறேன்.
என்ன? என் அப்பா நான் ட்ரீட் சாப்பிடலாம் என்றார்.
வெள்ளைச் சுறாக்களைக் காப்பாற்ற உதவுங்கள்.
இருங்கள், டாட்டா. இதோ வந்துவிடுகிறேன்.
-எங்கே போகிறாய்? -நான் கார்லீ ஜாக்ஸனை அழைக்க வேண்டும்.
யார் அது?
அவர் சுறாக்களை ஆய்வு செய்யும் கடல் உயிரியலாளர்.
நாம் சுறாக்களுக்கு உதவி செய்யவில்லையா?
ஆம், ஆனால் எப்போதும் நாம் இன்னும் அதிகமாகச் செய்யலாம்.
சரி, ஆனால் ரொம்ப நேரம் ஆக்காதே, கண்ணே. சீக்கிரம் டின்னர் தயாராகிவிடும்.
சரி.
-கார்லீ. -ஹாய். நீதான் ஜேனாக இருக்க வேண்டும்.
ஆம். என்னைச் சந்தித்து, சுறாக்கள் பற்றிப் பேசுவதற்கு நன்றி.
பரவாயில்லை. நீ அனுப்பிய மின்னஞ்சல்கள் மெசேஜ்களைப் பார்த்தபிறகு
எப்படி என்னால் மறுக்க முடியும்?
உங்களுக்குப் பின்னால் பச்சை நிறத்தில் இருப்பவை என்ன?
இவையா?
நான் என் வேலையில் பயன்படுத்திய சுறா டேக்குகள்.
நாங்கள் இவற்றை சுறாக்களின் துடுப்புகளில் மாட்டுவோம், அவற்றின் துடுப்பில்
சிறிய காதணி போல.
மேலும் இவற்றின் பின்னால் எங்கள் ஃபோன் எண்களும் இருக்கும்.
யாராவது அந்தச் சுறாவைப் பிடித்தால்,
அவர்கள் எங்களுக்கு கால் செய்வார்கள், அந்தச் சுறா எங்கே இருந்ததென எங்களுக்குத் தெரியும்.
நான் சுறாவை டேக் செய்யும் வீடியோவைக் காட்டுகிறேன்.
இது பிளாக்டிப் சுறா.
நீ பார்ப்பது போல, நாங்கள் சுறாவை அளவிடுகிறோம்.
அந்தக் குழாய் எதற்காக?
சுறா சுவாசிப்பதற்காக, அதன் மூலம் அதன் வாயில் தண்ணீர் ஊற்றுவோம்.
பிறகு சுறாவை டேக் செய்வோம்.
வேலை முடிந்ததும், அந்தச் சுறாவை மீண்டும் தண்ணீரில் விட்டுவிடுவோம்,
அது ஆரோக்கியமாக நீந்திச் செல்லும்.
உங்களுக்கு எப்போதிலிருந்து சுறாக்களைப் பிடிக்கத் தொடங்கியது?
எனக்கு ஐந்த அல்லது ஆறு வயது இருக்கும்போது, சுறாக்கள் பற்றிய இந்தப் புத்தகத்தைப் படித்தேன்,
அவற்றின் மீது எனக்கு ஆர்வம் வந்துவிட்டது.
அப்போதுதான் நான் வளர்ந்தபிறகு சுறாக்களை ஆய்வு செய்யும் விஞ்ஞானி ஆக விரும்பினேன்.
நீங்கள் சுறாவுடன் நீந்தியுள்ளீர்களா?
அந்த வீடியோ கிடைக்கிறதா எனப் பார்க்கிறேன்.
நான் பெலிஸில் இருந்தேன், இது நான் நர்ஸ் சுறாவுடன் நீந்தும் வீடியோ,
நான் அப்போது ஆராய்ச்சி செய்துகொண்டிருந்தேன்.
கடலில் கூண்டில்லாமல் சுறாவைப் பார்த்தால், டேவிட் மிகவும் பயந்துவிடுவான்.
நாம் சுறாக்களைப் பார்த்து பயப்படுவதைவிட, அவை நம்மைப் பார்த்து அதிகமாக பயப்படும்.
நிறைய முறை மக்கள் சுறாக்களால் தவறுதலாகத்தான் தாக்கப்படுகின்றனர்,
ஏனெனில் அவற்றின் பார்வைத்திறன் சிறப்பாக இருக்காது.
அவை அவர்களை உணவு என நினைத்து, கடித்துப் பார்க்கும், பிறகு
”இது கேவலமாக உள்ளது” என்று விலகிச் சென்றுவிடும் அவை தவறு செய்துவிட்டதால்.
கடலில் மக்கள் சுறாவைப் பார்த்தால் என்ன செய்ய வேண்டும்?
தூரமாகவே இருங்கள், தொடாதீர்கள் என்று எப்போதும் குறிப்பிட்டுச் சொல்வேன்.
சுறாக்கள் மீதான பயத்தை அவற்றின் மீதான மரியாதையாக மாற்றுவது மிகவும் முக்கியம்.
நாம் எப்படி அவற்றுக்கு உதவலாம்?
இளையவர்களால் சுறாக்களுக்கு உதவ நிறைய விஷயங்கள் செய்ய முடியும்.
அவற்றில் ஒன்று நிலையான கடல் உணவை உண்பது.
அது சுற்றுச்சூழலுக்கு ஏற்ற இடத்தில் இருந்தும் குறிப்பிட்ட மீன்களை அதிகமாகப் பிடிக்காத
இடத்தில் இருந்தும் வருவதை உறுதிசெய்யவும்.
சில இளைஞர்கள் இன்னும் ஒரு படி மேலே சென்று,
ஷார்க்ஸ் 4 கிட்ஸ் போன்ற புரோகிராம்களில்
ஈடுபடுகின்றனர், அவை சுறா பற்றிய உரையாடலில் குழந்தைகளை அதிகமாக ஈடுபடுத்தச் செய்கின்றன.
டைஸன் சீ போன்ற இளம் சுற்றுச்சூழல் ஆதரவாளர்களும் உள்ளனர்.
அவர் ஒட்டுமொத்தமாக நம் கடல்களுக்கு உதவ, தண்ணீரில் இருந்து
பிளாஸ்டிக் குப்பைகளை அகற்ற முயல்கிறார்.
நானும் சுறாக்களை ஆய்வு செய்யும் இன்னும் மூன்று கருப்பினப்...
...பெண்களுடன் சேர்ந்து சுறா அறிவியலில் சிறுபான்மையினர் என்ற அமைப்பைத் தொடங்கியுள்ளேன்.
இந்தத் துறையில் எங்களைப் போலிருக்கும் வேறு யாரையும் நாங்கள் கண்டதில்லை,
அதனால் எங்களைப் போல யாரும் உணரக் கூடாது என விரும்பினோம்.
சுறா அறிவியலில் இன்னும் பன்முகத்தன்மையைக் கொண்டுவருவதுதான் எங்கள் இலக்கு,
ஏனெனில் சுறா அறிவியலில் எவ்வளவு பேர் ஆய்வு செய்கின்றனரோ,
அவ்வளவு எங்களால் கண்டுபிடிக்க முடியும்.
அது ஒட்டுமொத்தமாக சுறாக்களைப் பாதுகாக்க உதவும்.
நீங்கள் சுறாக்களைக் காப்பாற்ற நிறைய மக்களைச் சம்மதிக்க வைப்பது எனக்குப் பிடித்துள்ளது.
ஜேன், டின்னர் தயார்!
-நீ போக வேண்டும் போலத் தெரிகிறது. -போக வேண்டாம் என விரும்புகிறேன்.
ஆனால் சுறாக்களைக் காப்பாற்ற என்னால் முடிந்த அனைத்தையும் செய்வேன்.
-என்னுடன் பேசியதற்கு நன்றி, கார்லீ. -பை, ஜேன்.
மறந்துவிடாதே, சுறாக்கள் அற்புதமானவை.
டேவிட்டுக்கு அது பிடிக்கும். பை!
கார்ச்சரோடன் கார்ச்சேரியாஸ்
வெள்ளைச் சுறாக்கள் பெரும்பாலும் எங்கே பொழுதைக் கழிக்கும் எனக் கண்டறிவது
ஜேன், கிரேபியர்ட் உன் உணவைச் சாப்பிடுகிறான்!
கிரேபியர்ட்!
தமிழாக்கம் நரேஷ் குமார் ராமலிங்கம்